D ô v o d o v á    s p r á v a

Základné informácie o konaní XXVIII. Medzinárodného festivalu odborných filmov, televíznych programov a videoprogramov:

Festival Ekotopfilm 2001 sa uskutoční v dňoch 22. -  26. 10. 2001 v Bratislave. Festival sa bude konať pod osobnou záštitou prezidenta Slovenskej republiky Rudolfa Schustera.

Na organizácii a odbornej garancii sa podieľajú:
•	12 rezortov vlády, 
•	Magistrát hlavného mesta SR Bratislavy, 
•	Slovenská obchodná a priemyselná komora, 
•	Asociácia zamestnávateľských zväzov a združení SR, 
•	Združenie miest a obcí Slovenska, 
•	ASPEK, 
•	významné podnikateľské subjekty.

V rámci sprievodných odborných programov festivalu budú nosné témy venované týmto problémom:
•	zvýšenie zamestnanosti,
•	zlepšenie podnikateľského prostredia,
•	zákon o odpadoch.

Garanciu za úspešný priebeh seminárov prevzali Ministerstvo hospodárstva SR a Ministerstvo životného prostredia SR. Celý festival bude zameraný na výchovu detí a mládeže podľa širokokoncipovaného projektu Ministerstva školstva SR - „Ekotopfilm pre deti a mládež“.

Ako postfestivalová aktivita bude pod názvom „Enviromentálne zdravie“ v jednotlivých okresoch Slovenska zabezpečená projekcia vybraných súťažných titulov pre školskú mládež.

Cena  Grand Prix, ako najvyššie ocenenie festivalu, bude vyhotovená na objednávku firmy Ekotopfilm, s.r.o. . Cena predstavuje umelecké dielo symbolizujúce základné ideály festivalu, harmonizujúce svojim výtvarným riešením s ostatnými cenami.
Náklady na obstaranie ceny budú  predstavovať 45 000,- Sk (vrátane DPH).

Medzinárodný festival odborných filmov, TV a videoprogramov Ekotopfilm 2001 sa jednoznačne hlási k plneniu úloh prístupového procesu do EÚ a chce byť naďalej významným prostriedkom podporujúcim negociačnú pozíciu Slovenskej republiky.